section_heading: Osobine i svojstva
paragraph_text: Zbog hidrolize Cu<sup>2+</sup> iona otopina modre galice reagira kiselo.<br /> U prirodi se nalazi kao lazurno modri, triklinski, kristali minerala halkantita koji su lako topljivi u vodi.<br /> Od pet molekula kristalne vode četiri su kompleksno vezane za bakreni, a peta na sulfatni ion.<br /> Najznačajnija i jedna od najvažnijih bakrenih soli, i vjerojatno najpoznatija je sol bakra, a bila je poznata još starim Egipćanima. Plinije je opisao njezinu proizvodnju u Španjolskoj, a još krajem 19. stoljeća (1880. godine) otkriveno je njezino fungicidno djelovanje što je potaklo njenu industrijsku proizvodnju.